****

**BŰNMEGELŐZÉSI HÍRLEVÉL**

**2018. december**

**Biztonságos internetes vásárlás**

 **karácsony előtt is**

Az év végi ünnepekkel kapcsolatosan mindig felmerül a kérdés, hogy mivel ajándékozzuk meg szeretteinket. A következő kérdés, hol vehetjük meg az ajándékokat.

Az ajándékok beszerzésénél napjainkban, az internet korában kézenfekvő a web áruházakon keresztül történő vásárlás.

Az ünnepek közeledtével érdemes betartani néhány apró biztonsági óvintézkedést, miközben az ajándékokat rendeljük az interneten. Manapság már sokkal többet tesznek a biztonságért mind a bankok, mind az internetes áruházak. Ha mi magunk is odafigyelünk, akkor már nincs más hátra, mint nyugodtan várni a megrendelt ajándékokat.

Engedjék meg, hogy néhány alapvető biztonsági óvintézkedésre hívjuk fel a figyelmüket!

**Milyen kockázatokkal találkozhatunk?**

- ***Termékkel kapcsolatban***

* csak csekély információ áll rendelkezésre
* nem tudjuk kézbe venni, felpróbálni, kipróbálni
* nem tudjuk, hogy a termékről állított tulajdonságok ténylegesen megfelelnek-e a valóságnak

- ***Kereskedővel kapcsolatban***

* nem tudjuk, hogy a terméket eladó kereskedő valóban létezik-e, megbízható-e

**Tanácsok rendelés előtt:**

* Az e-mailben megkapott linkre sohase kattintson rá, mindig írja be saját maga az áruház internetcímét a böngészőbe!
* Olvassuk el az általános szerződési feltételeket (ÁSZF-et)!
* A vásárlási feltételeket mentsük le a gépre és nyomtassuk ki, így később bizonyítani tudjuk, milyen tájékoztatás volt hozzáférhető a honlapon a rendeléskor!
* Célszerű internetes vásárlások céljából egy külön e-mail címet létrehozni, így elkerülhetjük a kéretlen elektronikus leveleket!
* Vásárlás előtt minden esetben győződjünk meg a webáruház üzemeltetőjének létezéséről, megbízhatóságáról!
* A vásárlás előtt keressen rá az interneten a web áruházra fórumokban, olvassa el vásárlói véleményeket az áldozattá válás megelőzése érdekében!

Tisztában kell lennünk azzal, hogy a honlap magyar nyelvű megjelenése, vagy a címében látható „.hu” kiterjesztés nem jelenti automatikusan azt, hogy az eladó Magyarországon letelepedett vállalkozó. Tudjunk róla, hogy a „.hu” domain nevet a magyar cégek mellett külföldi vállalkozások is használhatják.

A domain név használójának személyéről a www.domain.hu honlapon működő ingyenes domain regiszterben szerezhetünk információt.

* Amennyiben lehetséges, utánvétellel, személyes átvétellel vásároljon, amikor az áru átvételekor kell fizetni!
* Csak megbízható, ellenőrzött webáruházban vásároljon előre utalással!
* Interneten soha ne adja meg a PIN kódját

Biztonsági okokból a meglévő kártyájuk mellé igényeljenek a számlavezető bankjuknál **egy, csak internetes vásárlásra alkalmas web-, vagy virtuális kártyát.** Ezzel a bankkártyával nem lehet készpénzt felvenni, de még a sarki boltban sem lehet vele vásárolni, mert nem tartalmaz sem chipet sem mágnescsíkot. Ez a kártya mindössze az internetes vásárlásokhoz szükséges adatokat tartalmazza.

A biztonságos internetes vásárlással kapcsolatosan az alábbi linkeken kaphat részletes tájékoztatást:

<http://fogyasztovedelem.kormany.hu/taxonomy/term/1114>

<http://www.fome.hu/kategoria/4/internetes-vasarlas>

Az otthonuk és értékeik védelmében engedjék meg, hogy az alábbi linkeken egy rövid ismertetőt valamint egy játékot ajánljuk figyelmükbe:

<https://www.youtube.com/watch;v=IvuegggFCAw><https://www.youtube.com/watch?v=V0r-V1MTgGE>



**Heves Megyei Rendőr-főkapitányság**

**Bűnügyi Osztály Bűnmegelőzési Alosztály**

**Ha baj van : :112**